A4-0323/98

Πρόταση απόφασης του Συμβουλίου που αφορά την έγκριση πολυετούς προγράμματος (1998-2002) δραστηριοτήτων στον πυρηνικό τομέα, σχετικά με την ασφάλεια μεταφοράς των ραδιενεργών υλικών, καθώς και με τον έλεγχο της ασφάλειας και την βιομηχανική συνεργασία, κατά τρόπον ώστε να προωθούνται ορισμένα ζητήματα ασφάλειας των πυρηνικών εγκαταστάσεων στις χώρες που συμμετέχουν προς το παρόν στο πρόγραμμα ΤΑCIS (1998-2002) (Πρόγραμμα Sure) (COM(98)0423 - C4-0488/98 - 98/0234(CNS))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 9)

Αιτιολογική σκέψη 2α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

λαμβάνοντας υπόψη ότι την άνοιξη του 1998 υπήρξε πολύ μεγάλη υπέρβαση των οριακών τιμών σε σχέση με τις μεταφορές ραδιενεργών υλικών εντός και μεταξύ κρατών μελών της Κοινότητας, κάτι που προκάλεσε μεγάλη δημόσια κατακραυγή[semigr ] ότι, αν και ήταν γνωστό από πολλών ετών το πρόβλημα αυτών των μολύνσεων σε ευρύ κύκλο ειδικών, μεταξύ των οποίων και σε μέλη της «μόνιμης ομάδας εργασίας για την ασφαλή μεταφορά ραδιενεργών υλικών στην Ευρωπαϊκή Ένωση», δεν διευκρινίστηκαν πλήρως οι λόγοι τους ούτε και εξαλείφθηκαν[semigr ]

(Τροπολογία 1)

Αιτιολογική σκέψη 3α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι η καθιέρωση ενός αποτελεσματικού και αξιόπιστου συστήματος διασφαλίσεων και η συμμόρφωση του πυρηνικού εξοπλισμού και των εγκαταστάσεων προς τα διεθνώς αναγνωρισμένα πρότυπα υψηλής ασφαλείας αποτελούν τομείς προτεραιότητας στις διαπραγματεύσεις σχετικά με τη διεύρυνση της Ευρωπαϊκής Ένωσης,

(Τροπολογία 2)

Αιτιολογική σκέψη 5α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι είναι σημαντικό να βελτιωθεί η ενημέρωση των πολιτών στους τομείς που καλύπτονται από το πρόγραμμα και να υπάρχει τακτική ενημέρωση του Ευρωπαϊκού Κοινοβουλίου και του Συμβουλίου σχετικά με την υλοποίηση του προγράμματος[semigr ]

(Τροπολογία 3)

Άρθρο 3, παράγραφος 1, παύλα 1α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

- τη συμβολή για την αύξηση των προδιαγραφών ασφαλείας με την καθιέρωση ενιαίων απαιτήσεων σε υψηλό επίπεδο[semigr ]

(Τροπολογία 4)

Άρθρο 3, παράγραφος 1, παύλα 2α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

- τη συμβολή για την περαιτέρω ανάπτυξη της συνεργασίας και της ανταλλαγής πληροφοριών των αρχών της εποπτείας στην ΕΕ καθώς και των εις το πρόγραμμα συμμετεχόντων κρατών.

(Τροπολογία 5)

Άρθρο 3, παράγραφος 1, παύλα 3α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

- την πρόταση ενός ενιαίου αποτελεσματικού συστήματος υποχρεωτικών ανακοινώσεων των κατόχων αδείας έναντι των αρχών εποπτείας σε περίπτωση ατυχήματος.

(Τροπολογία 6)

Άρθρο 3, παράγραφος 3, τρίτη παύλα

>Αρχικό κείμενο>

Τη διευκόλυνση της σύνδεσης των εταίρων της Ευρωπαϊκής Ένωσης και των χωρών που συμμετέχουν στο πρόγραμμα TACIS για την ανάπτυξη κοινών βιομηχανικών έργων.

>Κείμενο μετά την ψηφοφορία στο ΕΚ>

Τη διευκόλυνση της σύνδεσης των εταίρων της Ευρωπαϊκής Ένωσης και των χωρών που συμμετέχουν στο πρόγραμμα TACIS για την ανάπτυξη κοινών βιομηχανικών έργων

καθώς και ισοδύναμων προδιαγραφών ασφαλείας

(Τροπολογία 12)

Άρθρο 5, παράγραφος 1

>Αρχικό κείμενο>

1. Η Επιτροπή αναλαμβάνει την εκτέλεση του προϋπολογισμού και την εφαρμογή του προγράμματος SURE.

>Κείμενο μετά την ψηφοφορία στο ΕΚ>

1. Η Επιτροπή αναλαμβάνει την εκτέλεση του προϋπολογισμού και την εφαρμογή του προγράμματος SURE

[semigr ] ενημερώνει συνεχώς το Ευρωπαϊκό Κοινοβούλιο σχετικά με τις εργασίες της.

(Τροπολογία 7)

Άρθρο 5, παράγραφος 2α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

2α. Η Επιτροπή επεξεργάζεται σε ετήσια βάση σχέδιο προγράμματος δράσης για το προσεχές έτος, το οποίο διαβιβάζει στην επιτροπή που αναφέρεται στην παράγραφο 2. Η Επιτροπή ενημερώνει σε τακτική βάση το Ευρωπαϊκό Κοινοβούλιο και το Συμβούλιο σχετικά με την υλοποίηση του προγράμματος.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση απόφασης του Συμβουλίου που αφορά την έγκριση πολυετούς προγράμματος (1998-2002) δραστηριοτήτων στον πυρηνικό τομέα, σχετικά με την ασφάλεια μεταφοράς των ραδιενεργών υλικών, καθώς και με τον έλεγχο της ασφάλειας και την βιομηχανική συνεργασία, κατά τρόπον ώστε να προωθούνται ορισμένα ζητήματα ασφάλειας των πυρηνικών εγκαταστάσεων στις χώρες που συμμετέχουν προς το παρόν στο πρόγραμμα ΤΑCIS (Πρόγραμμα Sure) (COM(98)0423 - C4-0488/98 - 98/0234(CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(98)0423 - 98/0234(CNS)) ((ΕΕ C 261 της 19.08.1998, σελ. 8)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 203 της Συνθήκης ΕΚΑΕ (C4-0488/98),

- έχοντας υπόψη το άρθρο 58 του Κανονισμού του,

- έχοντας υπόψη το ψήφισμά του της 20ής Σεπτεμβρίου 1996 σχετικά με τη συνεργασία Ανατολής - Δύσης στους τομείς της ενέργειας και της πυρηνικής ασφάλειας ((ΕΕ C 320 της 28.10.1996, σελ. 245.)), με το οποίο ζητεί την ανάληψη αποτελεσματικής δράσης εκ μέρους της Επιτροπής στον τομέα της πυρηνικής ασφάλειας,

- έχοντας υπόψη το ψήφισμά του της 14ης Νοεμβρίου 1996 σχετικά με τη Λευκή Βίβλο σχετικά με «Μια ενεργειακή πολιτική στην Ευρωπαϊκή Ένωση» ((ΕΕ C 362 της 2.12.1996, σελ. 279.)), με το οποίο επιβεβαιώνει την υποστήριξή του στη συνεργασία μεταξύ της Ένωσης και των χωρών της Κεντρικής και Ανατολικής Ευρώπης στον τομέα της πυρηνικής ασφάλειας,

- έχοντας υπόψη το ψήφισμά του της 18ης Δεκεμβρίου 1997 σχετικά με την ανακοίνωση της Επιτροπής για μια «σφαιρική θεώρηση της ενεργειακής πολιτικής και των σχετικών δράσεων» ((ΕΕ C 14 της 19.01.1998, σελ. 178.)), με το οποίο το Κοινοβούλιο επαναλαμβάνει την υποστήριξή του στην κατάρτιση ενεργειακού προγράμματος πλαισίου,

- έχοντας υπόψη την έκθεση της Επιτροπή Έρευνας, Τεχνολογικής Ανάπτυξης και Ενέργειας (A4-0323/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 119, δεύτερο εδάφιο, της Συνθήκης ΕΚΑΕ[semigr ]

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά[semigr ]

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

5. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.